Novinar N1 televizije Ivan Skorin upravo je na Twitteru objavio jedan od zabavnijih videa koji smo vidjeli u posljednje vrijeme.

Premijer Andrej Plenković i šef Sabora Gordan Jandroković danas su u dresovima krenuli u Rusiju na utakmicu, a na aerodromu ih je presrela jedna Kanađanka koja ih je zamolila za fotografiranje.

Zapravo, htjela se fotkati s premijerom, ali je sve malo pomiješala pa je uvalila mobitel Plenkoviću i zamolila ga da ju fotka s Jandrokovićem.

Plenković je sve pokušao okrenuti na zezanciju

Šef Sabora izgledao je kao da mu je vidno neugodno pa je nakon fotografiranja gospođi pokušao objasniti kako je Plenković premijer, a ne on. Žena se počela ispričavati i govoriti da joj je neugodno pa je premijer pokušao sve okrenuti na zezanciju. Rekao je kako “nema problema i da je Jandroković predsjednik Sabora pa je njegova uloga važnija od premijerove”.

Ali, za puni doživljaj, predlažemo da pogledate video, zbilja je urnebesan.